Afartii sano ee u danbeysey waxaa hoos u dhacay ardeydii kaalimaha kowaad ku soo bixi jirey Iskoolada Gambool iyo Cumar Samantar, gaar ahaan sanadkan waxaa la dareemay in hoos u dhac weyn ku yimid iskuuladaas, Siyaasi Cabdi Faarax juxaa ayaa ku dooda in xiligiisi ay awood saari jireen iskoolada Public ah sida Sheekh Cismaan, Gambool iyo Cumar Samanter taas oo sababtey in iskooladaas qaar kamid ah ardeyda wax ka dhigataa ay kaalimaha hore galaan kuwaas oo urursan jirey deeqda waxbarasho ee ugu badan, laakiin hoos u dhaca hadda ku yimid ayuu ku sababeeyey in Wasaaraddu mar kale xoog saartey iskoolada sida gaarka ah loo lee yahay, ee aysan jirin wax si gaar ah ay iskooladaasi waagii hore u heli jireen oo ay hadda waayeen.
